Regnu d'Italia

Lu Regnu d'Italia fu nu statu chi cu sta dinuminazzioni ha cumparutu diversi voti ntâ storia dâ pinisula italiana. Si parra dû regnu d'Italia di èbbica Ostrogota, di longobbarda, di èbbica napulionica, o di èbbica risurgimintali, chi è forsi l'usu chi si ni fa cchiù spissu e chiddu chi è cchiù vicinu ê nostri tempa.

Lu regnu d'Italia (1861-1946)
Già ntî l'anni 1840 si diffunnìu n'Italia na currenti pulitica chi mirava a unificari li vari tirritoria dâ pinisula, cuvirnati di dinastii riggiunali (Parma, Lucca, Toscana), o forasteri li riggiuni dû nord-est eranu sutta lu duminiu austriacu e lu sud di l'Italia era cuvirnata di na dinastia burnonica liata â dinastia rignanti spagnola.

Ntô cursu dâ sò storia, l'Italia fu sulu pi piriudi assai curti nu regnu nnipinnenti. Li primi re d'Italia foru re Ostrogoti. Ci foru appoi re forasteri chi appiru lu titulu di Re d'Italia, comu certi mpiratura dû sacru rumanu mpiru, pi agghicaru nzinu a Napuliuni Bonaparti.

Lu regnu d'Italia comu ntità nazziunali nnipinnenti si custituiu n sèquitu ê guerri di nnipinnenza dû Risorgimentu, sutta la nfluenza pulitica du regnu di Sardegna e li successi militari contra li nvasuri asutriaci ntô nord-est, e contra li Burbuni di Napuli grazzi â spidizzioni dî Milli di Giuseppi Garibbaldi. Ntô 1861 fu accussì custituitu lu Regnu d'Italia.

Re d'Italia
Vittoriu Emanueli II di Savoia 1861-1878
Umbertu I di Savoia 1878-1900
Vittoriu Emanueli III di Savoia 1900-1946
Umbertu II di Savoia 1946-1946

Talìa puru
Munarchi di Sicilia

Catigurìa:Storia d'Italia